โสมชบาจ๊ะจ๋า 22/10/61
สมเด็จพระเจ้าลูกเธอ เจ้าฟ้า จุฬาภรณวลัยลักษณ์ อัครราชกุมารี เสด็จฯแทนพระองค์ไปในการพระราชทานปริญญาบัตร ที่มหาวิทยาลัยเกษตรศาสตร์ วันที่ 22 ต.ค เป็นวันที่สอง,คุณหญิง ประณีตศิลป์ วัชรพล ชื่นใจมากที่ลูกๆหลานๆขยันขันแข็ง ช่วยกันทำงานไทยรัฐที่คุณตา กำพล วัชรพล ก่อตั้งมา ล่าสุด จิตสุภา บุตรี ยิ่งลักษณ์ วัชรพล กำลังลุยงาน ช่วยพี่ชาย วัชร ขยายอาณาจักรไทยรัฐสู่ธุรกิจอื่นๆ,ชนุมชัย–กิดาพรรณ โกศลกุล หน้าตาปลื้มเพราะลูกชายคนโต ธีร์ ซึ่งระหว่างเรียน ม.เกษตรฯ ได้ทุนไปเรียนต่อที่มหาวิทยาลัยโอซากา กลับมาเข้ารับปริญญาครั้งนี้ด้วย และหอบชุดครุยไปถ่ายรูปกับคุณปู่คุณย่าเป็นคนแรก,มัวแต่เฉิดฉายช็อปปิ้งอยู่ยุโรป ล่าสุดไปดูแฟชั่นโชว์ ปารีส แฟชั่น วีก บินกลับลาวครั้งนี้ เมย์–สองใหญ่ อินศรีเชียงใหม่ เศรษฐินีลาวชื่อดังในเมืองไทย ต้องกรี๊ดแตก เพราะเจอฤทธิ์ปลวกไฮโซ ที่กัดกินทะลุกล่องไปอร่อยกับรสชาติกระเป๋าแบรนด์เนมสารพัดยี่ห้อ จนพังพินาศไปเกือบยี่สิบใบ เสียหายไปเป็นร้อยๆล้านกีบ,ถูกใจสาวก มาร์ค แอนด์ สเปนเซอร์ เพราะ Panagiotis Dimitroulopoulos นายใหญ่ M&S ไทย สั่งปรับราคาสินค้าใหม่หมด ลดสูงสุด 30% พร้อมกันทั่วโลก ทั้งเครื่องสำอาง ชุดชั้นใน เสื้อผ้า อาหาร ตามแคมเปญ The New Prices Youll Love ตั้งแต่วันนี้ ทุกเซ็นทรัลสาขาที่ร่วมรายการ และออนไลน์ ,บรรดาแม่ๆไฮโซที่ไปเชียร์ลูกๆแข่งว่ายน้ำที่โรงเรียนอินเตอร์บางกอกพัฒนาวันก่อน ต้องยอมแพ้สองคุณแม่ จณิสตา จรูญสมิทธิ์ กับ กุลศรา โสณกุลฯ ที่แบกกล้องพร้อมซูมขนาดใหญ่สุด ไปแชะรูปลูกสาวกันทุกอิริยาบถ,ใกล้ถึงวันฉลองสมรสพระราชทานลูกสาว พญ.มานิดา ธนสันติ กับ สุทธิพัณ กตัญญู วันที่ 28 ต.ค.นี้ ปัจฉิมา ธนสันติ รับสายและไลน์ญาติมิตรที่ตอบรับจะไปร่วมยินดีทั้งวัน แต่กลุ้มนิดๆ เพราะหลายคนเข้าใจว่าจัดที่เพนนินซูลา ราชดำริ ซึ่งเป็นมอลล์ แต่จริงๆจัดที่ โรงแรมเพนนินซูลา ถ.เจริญนคร--คุณปัชชี่ จึงคิดว่าจะไปขึ้นป้ายใหญ่ๆที่สี่แยกราชดำริ ดักบอกแขกที่อาจหลงไปดีไหม.,โสมชบา
บรรดาแม่ๆไฮโซที่ไปเชียร์ลูกๆแข่งว่ายน้ำที่โรงเรียนอินเตอร์บางกอกพัฒนาวันก่อน ต้องยอมแพ้สองคุณแม่ จณิสตา จรูญสมิทธิ์ กับ กุลศรา โสณกุลฯ
โสมชบาจ๊ะจ๋า,โสมชบา,กุลศรา โสณกุล ณ อยุธยา,จณิสตา จรูญสมิทธิ์